සිමාසහිත එක්සත් ප්‍රවෘත්ති පත්‍ර සමාගම ප්‍රකාශයට පත්කරන “ක්‍රීඩා” සඟරාවේ “ක්‍රීඩා” යන වෙළෙඳ සළකුණට සමාන ස්වරූපයක් සහිත නාමය යොදා ගනිමින් සඟරාවක් පළකිරීම වළක්වන වාරණ නියෝගයක් කොළඹ වාණිජ මහාධිකරණය ඊයේ (26) නිකුත් කළේය.ක්‍රීඩා Sports Mag අනුකරණය කරමින් සඟරාවක් පළකළ අතුරුගිරිය ලකී ටෙරස්හි සරත් ජයසිංහ කර්තෘ වරයාට හා කැලණිය බියගම පාර පැරමවුන්ට් ප්‍රින්ට් පැක් ලිමිටඩ් ආයතනයට මේ වාරණය නිකුත් කළේය.